rejauldu/bengali-wikipedia huggingface dataset:
শিবপুর দীনবন্ধু ইনস্টিটিউশন (কলেজ) হল ১৯৪৮ সালে প্রতিষ্ঠিত একটি প্রিমিয়ার রিসার্চ ভিত্তিক স্নাতকস্তরীয় কলেজ। এটি ভারতের পশ্চিমবঙ্গ রাজ্যের হাওড়া শহরের শিবপুর অঞ্চলে অবস্থিত। এই কলেজটি কলকাতা বিশ্ববিদ্যালয় কর্তৃক অনুমোদিত। এটি একটি জাতীয় গুরুত্বসম্পন্ন শিক্ষাপ্রতিষ্ঠান।  এই কলেজের বিভাগগুলি হল: বিজ্ঞান বিভাগ: রসায়ন, পদার্থবিদ্যা, গণিত, কম্পিউটার বিজ্ঞান, উদ্ভিদবিদ্যা ও প্রাণিবিদ্যা। কলা ও বাণিজ্য: বাংলা, ইংরেজি, সংস্কৃত, উর্দু, ইতিহাস, রাষ্ট্রবিজ্ঞান, দর্শন, অর্থনীতি ও সমাজতত্ত্ব।  সম্প্রতি এই কলেজটি বিশ্ববিদ্যালয় মঞ্জুরি কমিশন কর্তৃক খ+ গ্রেড পেয়েছে। কলেজটি বিশ্ববিদ্যালয় মঞ্জুরি কমিশন কর্তৃক স্বীকৃত অন্যতম শিক্ষাপ্রতিষ্ঠানও বটে।  তথ্যসূত্র  বিষয়শ্রেণী:নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র বিষয়শ্রেণী:কলকাতা বিশ্ববিদ্যালয় কর্তৃক অনুমোদিত শিক্ষাপ্রতিষ্ঠান বিষয়শ্রেণী:হাওড়া জেলার বিশ্ববিদ্যালয় ও কলেজ বিষয়শ্রেণী:১৯৪৮-এ পশ্চিমবঙ্গে প্রতিষ্ঠিত বিষয়শ্রেণী:১৯৪৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কলকাতা বিশ্ববিদ্যালয়ের অধিভুক্ত বিষয়শ্রেণী:হাওড়া জেলার বিশ্ববিদ্যালয়
পোর্তু মেট্রো () পর্তুগালের পোর্তু শহরের দ্রুত পরিবহন ব্যবস্থা। এটি কেন্দ্রীয় শহরে মাটির নিচে এবং শহরতলীতে মাটির উপর দিয়ে বিস্তৃত। মেট্রোটি ২০০২ সালে প্রতিষ্ঠা করা হয়।Webb, Mary (ed.) (2009). Jane's Urban Transport Systems 2009–2010, p. 277.  Coulsdon, Surrey (UK): Jane's Information Group.  .  তথ্যসূত্র  বিষয়শ্রেণী:পর্তুগালের দ্রুতগামী গণপরিবহন ব্যবস্থা বিষয়শ্রেণী:৭৫০ ভি ডিসি রেলওয়ে বিদ্যুতায়ন
পি বালচন্দ্র মেনন (১ মার্চ ১৯১১ - ১৪ ডিসেম্বর ১৯৮৪) ভারতের কেরালা রাজ্যের একজন রাজনীতিবিদ যিনি ভারতের কমিউনিস্ট পার্টির সদস্য ছিলেন।  ১৯৫৭ এবং ১৯৬০ সালে তিনি কেরালার আইনসভার সদস্য ছিলেন।  তিনি ১৯৬৭ থেকে ১৯৭৩ সাল পর্যন্ত রাজ্যসভায় কেরালার প্রতিনিধিত্ব করেছিলেন।    তথ্যসূত্র   বিষয়শ্রেণী:১৯১১-এ জন্ম বিষয়শ্রেণী:১৯৮৪-এ মৃত্যু বিষয়শ্রেণী:কেরলের রাজ্যসভা সদস্য বিষয়শ্রেণী:কেরল বিধানসভার সদস্য ১৯৫৭-১৯৫৯ বিষয়শ্রেণী:কেরল বিধানসভার সদস্য ১৯৬০-১৯৬৪
প্রস্তাবিত নির্বাচিত নিবন্ধ   নির্বাচিত নিবন্ধের মানদণ্ড  নির্বাচিত নিবন্ধের লগ  নির্বাচিত নিবন্ধের পরিসংখ্যান নির্বাচিত নিবন্ধ পুনর্নিরীক্ষণ  প্রাক্তন নির্বাচিত নিবন্ধ আজকের নির্বাচিত নিবন্ধ:  আজকের নির্বাচিত নিবন্ধ সম্পর্কে নির্বাচিত নিবন্ধের সরঞ্জাম: নির্বাচিত নিবন্ধের গুণাবলী প্রস্তাবিত নির্বাচিত নিবন্ধ নির্বাচিত নিবন্ধ পুনর্নিরীক্ষণ নির্বাচিত নিবন্ধ লগ নির্বাচিত নিবন্ধ পরিসংখ্যান এলোমেলো নির্বাচিত নিবন্ধ প্রাক্তন নির্বাচিত নিবন্ধ  নিবন্ধ পাতা, নির্বাচিত <noinclude>
জৈবনিক বিজ্ঞানসমূহ (life sciences বা biological sciences) বলতে বিজ্ঞানের সেইসব শাখাকে বোঝায় যেগুলিতে জীবন ও জীবদের (যেমন অণুজীব, উদ্ভিদ, প্রাণী, মানুষ) উপরে বৈজ্ঞানিক অধ্যয়ন ও গবেষণা সম্পাদন করা হয়। জৈবনিক বিজ্ঞানগুলি প্রাকৃতিক বিজ্ঞানের দুইটি প্রধান শাখার একটি গঠন করেছে। অপর শাখাটিতে রয়েছে ভৌত বিজ্ঞানগুলি, যেগুলিতে প্রাণহীন বা নির্জীব পদার্থ নিয়ে অধ্যয়ন করা হয়।  সংজ্ঞানুযায়ী জীববিজ্ঞান হল প্রধানতম জৈবনিক বিজ্ঞান, যাতে জীবন ও জীব নিয়ে অধ্যয়ন করা হয়। অন্যান্য জৈবনিক বিজ্ঞানগুলি জীববিজ্ঞানের শাখা-প্রশাখা।   কিছু কিছু জৈবনিক বিজ্ঞান একটি বিশেষ প্রকারের জীবের উপরে দৃষ্টি নিবদ্ধ করে। যেমন প্রাণীবিজ্ঞান হল প্রাণীদের অধ্যয়নের ক্ষেত্র, অন্যদিকে উদ্ভিদবিজ্ঞান হল উদ্ভিদসমূহের উপরে গবেষণার ক্ষেত্র। অন্যান্য কিছু জৈবনিক বিজ্ঞানে সব জীব কিংবা অনেক জীবের মধ্যে বিদ্যমান সাধারণ কোন দিক বা বৈশিষ্ট্যকে কেন্দ্র করে অধ্যয়ন করা হয়, যেমন অঙ্গসংস্থান বা বংশাণুবিজ্ঞান। কিছু কিছু জৈবনিক বিজ্ঞানে অতিক্ষুদ্র বা আণবিক মাপনীর বস্তু নিয়ে গবেষণা করা হয়, যেমন আণবিক জীববিজ্ঞান বা প্রাণরসায়ন। আবার অন্য কিছু জৈবনিক বিজ্ঞানে অপেক্ষাকৃত বৃহত্তর মাপের বস্তুর উপর আলোচনা করা হয়, যেমন কোষবিজ্ঞান, অনাক্রম্যবিজ্ঞান, প্রাণী-আচরণ বিজ্ঞান, ঔষধ প্রস্তুতি ও ব্যবহার বিজ্ঞান, বাস্তুবিজ্ঞান, ইত্যাদি। জৈবনিক বিজ্ঞানের আরেকটি প্রধান শাখা হল মনের প্রকৃতি অনুধাবন করা, যার একটি উদাহরণ হল স্নায়ুবিজ্ঞান।   জৈবনিক বিজ্ঞানসমূহের আবিষ্কারগুলি মানুষের জীবনের মান উন্নয়নে সহায়তা করে। সুস্বাস্থ্য, কৃষি, চিকিৎসাবিজ্ঞান, ঔষধনির্মাণ শিল্প এবং খাদ্যবিজ্ঞান শিল্পে এদের প্রয়োগ রয়েছে।   নিচে জৈবনিক বিজ্ঞানসমূহের একটি বাংলা বর্ণানুক্রমিক তালিকা দেওয়া হল।  বাংলা বর্ণানুক্রমিক তালিকা  বিষয়শ্রেণী:জীবন বিজ্ঞান বিষয়শ্রেণী:বিজ্ঞান সম্পর্কিত তালিকা বিষয়শ্রেণী:জৈবপ্রযুক্তি
thumb|200 px| বাস্তুক গাছের ফুল বাস্তুক বা অমরান্থ হলো একটি লালচে-গোলাপি রঙ যা অমরান্থ বা বাস্তুক ফুলের রঙের উপস্থাপনা। সাধারণত চিত্রে দেখানো লালচে ঘরানার বাস্তুক ফুলের রঙটিকেই মূল বাস্তুক রঙ হিসেবে ধরা হয় যদিও আরো বিচিত্রতর ও বিভিন্ন রঙের বাস্তুক ফুল রয়েছে এবং সেগুলোও বাস্তুক নামে পরিচিত; নিচে বাস্তুক রঙের বিভিন্ন উপস্থাপনা প্রদর্শন করা হয়েছে। উল্লেখ্য যে বাস্তুক নামটি অমরান্থ এর সংস্কৃত প্রতিশব্দ।   বাস্তুকের বৈচিত্র্য    বাস্তুক পিঙ্ক   ডানপাশে বা উপরে প্রদর্শিত রঙটি হলো বাস্তুক পিঙ্ক বা অমরান্থ পিঙ্ক। এটি পিঙ্ক রঙের অমরান্থ বা বাস্তুক ফুলের রঙের প্রতিনিধিত্ব করে।  ইংরেজিতে রঙের নাম হিসেবে অমরান্থ পিঙ্ক শব্দটির রেকর্ডকৃত প্রথম ব্যবহার হয় ১৯০৫ খ্রিস্টাব্দে।Maerz and Paul A Dictionary of Color New York:1930--McGraw Hill Page 189; Color Sample of Amaranth Pink: Page 121 Plate 49 Color Sample D8    উজ্জ্বল লাল (উজ্জ্বল বাস্তুক পিঙ্ক)  ডানপাশে বা উপরে প্রদর্শিত রঙটি হলো ১৯৯০ সালে তৈরি হওয়া উজ্জ্বল লাল ক্রেয়লা ক্রেয়ন রঙ।  উজ্জ্বল লাল রঙটিকে উজ্জ্বল বাস্তুক পিঙ্ক বা উজ্জ্বল অমরান্থ পিঙ্ক বলেও ডাকা হয়।  এটিকে একটি ফ্লুরোসেন্ট রঙ হিসেবে ধরা হয় তবে কম্পিউটার স্ক্রিনে প্রদর্শনের কোনো কারিগরি ব্যবস্থা নেই।   বাস্তুক পার্পল   ডানপাশে বা উপরে প্রদর্শিত রঙটি হলো বাস্তুক পার্পল বা অমরান্থ পার্পল। এটি মূলত পার্পল রঙের অমরান্থ বা বাস্তুক ফুলের রঙের প্রতিনিধিত্ব করে।  ইংরেজিতে রঙের নাম হিসেবে আমরান্থ পার্পল শব্দটির রেকর্ডকৃত প্রথম ব্যবহার হয় ১৯১২ খ্রিস্টাব্দে।Maerz and Paul A Dictionary of Color New York:1930--McGraw Hill Page 189; Color Sample of Amaranth Purple: Page 129 Plate 53 Color Sample L3   গূঢ় বাস্তুক পার্পল   ডানপাশে বা উপরে প্রদর্শিত রঙটি হলো গূঢ় বাস্তুক পার্পল।  গূঢ় বাস্তুক পার্পল বা গূঢ় অমরান্থ পার্পল রঙটি কেবল অমরান্থ নামে অন্তর্ভুক্ত রয়েছে ১৯৩০ মেয়ার্জ ও পল রচিত আ ডিকশনারি অভ কালার বইয়ে।  তথ্যসূত্র  বিষয়শ্রেণী:রং (নির্দিষ্ট বর্ণ) বিষয়শ্রেণী:পিঙ্কের বর্ণচ্ছটা বিষয়শ্রেণী:লালের বর্ণচ্ছটা
জলপাইগুড়ি রেলওয়ে স্টেশন ভারতের পশ্চিমবঙ্গ রাজ্যের জলপাইগুড়ি জেলার জলপাইগুড়ি শহরে অবস্থিত।  রেলপথ  স্টেশনটি জলপাইগুড়ি জেলা ও কোচবিহার জেলার মধ্যে বিস্তৃত হলদিবাড়ি–নিউ জলপাইগুড়ি ব্রডগেজ রেলপথের উপর অবস্থিত। এই রেলপথটি একটি রেল ট্র্যাক নিয়ে গঠিত।   পরিকাঠাম   স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম (যাত্রী: ১ টি, পণ্য: ১ টি) রয়েছে। জলপাইগুড়ি রেলওয়ে স্টেশনে ৪ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য প্রয়োজনীয় ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে যাত্রীদের গাড়ি রাখার ব্যবস্থা রয়েছে।  জলপাইগুড়ি রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।   বৈদ্যুতীকরণ জলপাইগুড়ি রেলওয়ে স্টেশনের রেলপথে ডিজেল দ্বারা চালিত ট্রেন চলাচল করে। এই রেলপথের বৈদ্যুতীকরণের কাজ সম্পূর্ণ নয়নি।   রেল পরিষেবা   এটি পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা নিউ জলপাইগুড়িগামী ট্রেন চলাচল করে এবং স্টেশনটিতে ভারতীয় রেলের যাত্রীবাহী ট্রেনগুলি রেল যাত্রীদের পরিষেবা প্রদান করে থাকে।   প্রশাসন ও  নিরাপত্তার ব্যবস্থা  জলপাইগুড়ি রেলওয়ে স্টেশনটি ভারতীয় রেলের উত্তর-পূর্ব সীমান্ত রেল অঞ্চলের কাটিহার রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।  তথ্যসূত্র  বহিঃসংযোগ  বিষয়শ্রেণী:কোচবিহার জেলার রেলওয়ে স্টেশন বিষয়শ্রেণী:১৮৭৮-এ ভারতে প্রতিষ্ঠিত বিষয়শ্রেণী:কাটিহার রেলওয়ে বিভাগ বিষয়শ্রেণী:জলপাইগুড়ি জেলার রেলওয়ে স্টেশন
এস. শিবরাজ একজন ভারতীয় রাজনীতিবিদ এবং তামিলনাড়ুর বিধানসভার সদস্য ছিলেন। তিনি ১৯৮৪  ও ২০০৬ সালের নির্বাচনে ভারতীয় জাতীয় কংগ্রেস প্রার্থী হিসাবে ঋষীবন্দিয়াম আসন থেকে তামিলনাড়ু বিধানসভায় নির্বাচিত হয়েছিলেন।  তিনি ১৯৯৬  ও ২০০১ সালের নির্বাচনে তামিল মাণিলা কংগ্রেস (মোপনার) প্রার্থী হিসাবে নির্বাচিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তামিল মানিলা কংগ্রেসের রাজনীতিবিদ বিষয়শ্রেণী:তামিলনাড়ু বিধানসভার সদস্য ১৯৯৬-২০০১ বিষয়শ্রেণী:তামিলনাড়ু বিধানসভার সদস্য ২০০১-২০০৬ বিষয়শ্রেণী:তামিলনাড়ু বিধানসভার সদস্য ২০০৬-২০১১ বিষয়শ্রেণী:তামিলনাড়ু বিধানসভার সদস্য ১৯৮৫-১৯৮৯
উলুবেড়িয়া রেলওয়ে স্টেশন হল দক্ষিণ-পূর্ব রেলের একটি গুরুত্বপূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি উলুবেড়িয়া এবং পার্শ্ববর্তী বিস্তীর্ণ এলাকায় রেল পরিষেবা প্রদান করে। উলুবেড়িয়া রেলওয়ে স্টেশনটি হাওড়া রেলওয়ে স্টেশন থেকে ৩২ কি.মি. দূরে অবস্থিত।   ইতিহাস  উলুবেড়িয়া রেলওয়ে স্টেশনটি পশ্চিমবঙ্গের উলুবেড়িয়াতে অবস্থিত। স্টেশন কোড হল (ইউএলবি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি বীর শিবপুর এবং ফুলেশ্বর এবং প্রধান রেলওয়ে স্টেশন হল হাওড়া। উলুবেড়িয়া-হাওড়া লোকাল এই স্টেশন থেকে ছাড়ে এছাড়া সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে।   তথ্যসূত্র   বিষয়শ্রেণী:হাওড়া জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:খড়গপুর রেলওয়ে বিভাগ বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৯০০-এ ভারতে চালু রেলওয়ে স্টেশন
||কাব্বো (উচ্চারণ কাব-ও; মৃত্যু ২৫ জানুয়ারী ১৮৭৬) (আরো পরিচিত উহি-ডডোরো বা জান্তজে তুরেন নামে) ছিলেন একজন প্রখ্যাত খাম সাংস্কৃতিক এবং জ্ঞানবিষয়ক পরিবেশক। তিনি ব্লেক এবং লয়েড আর্কাইভের “বুশম্যানের লোককাহিনীর নমুনা”তে গুরুত্বপূর্ণ অবদান রেখেছিলেন, যেখানে ǀএক্সাম সমাজের জীবন, রীতিনীতি এবং বিশ্বাসের বিবরণ প্রদান করেছিলেন। থাম্ব|গল্পঃ সিংহ ও জিরাফ, লুসি লয়েড   কাজকর্ম    লুইস-উইলিয়ামস, জেড.ডি, সম্পাদনা (২০০০)। স্টোরিজ দ্যাট ফ্লোট ফ্রম আফার। কেপ টাউন: ডেভিড ফিলিপ। আইএসবিএন ০-৮৬৪৮৬-৪৬২-০।  ব্লেক, উইলহেলম এইচ. আই.; লয়েড, লুসি সি. (১৯১১)। স্পেসিমেনস অফ বুশম্যান ফোকলোর। জি. অ্যালেন।   তথ্যসূত্র    বহির্সংযোগ    ব্লিক অ্যান্ড লয়েড আর্কাইভ অনলাইন  Authors: |kabbo (জান্তজে (II)  বিষয়শ্রেণী:১৮৭৬-এ মৃত্যু
ডাঃ আর লক্ষ্মণন (জন্ম ২৯ নভেম্বর, ১৯৭১; ভিলুপুরম (তামিলনাড়ু) একজন রাজনীতিবিদ। তিনি রাজ্যসভায় ( ভারতের সংসদের উচ্চ কক্ষ ) তামিলনাড়ুর প্রতিনিধিত্বকারী সংসদ সদস্য ছিলেন ।   তিনি ভারতীয় দ্রাবিড় মুন্নেত্র কাজগম (ডিএমকে) রাজনৈতিক দলের অন্তর্ভুক্ত।    আরো দেখুন  তামিলনাড়ু থেকে রাজ্যসভার সদস্যরা   তথ্যসূত্র   বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:তামিলনাড়ুর রাজ্যসভা সদস্য বিষয়শ্রেণী:তামিলনাড়ুর লোকসভা সদস্য বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ বিষয়শ্রেণী:তামিলনাড়ু বিধানসভার সদস্য ২০২১-২০২৬
খাজা হাসান সানী নিজামী (১৫ মে ১৯৩১ - ১৫ মার্চ ২০১৫) (জন্ম নাম খাজা হাসান আবু তালিব নিজামী) চিশতিয়া তরিকার নিজামী শাখার একজন সুফি শায়খ এবং নিজামুদ্দিন আউলিয়ার মাজারের প্রাক্তন সাজ্জাদানশীন (প্রধান তত্ত্বাবধায়ক) ছিলেন। তিনি উর্দু সাহিত্যের সবচেয়ে বিশিষ্ট ব্যক্তিত্ব হিসেবে বিবেচিত ছিলেন। তিনি মার্কিন যুক্তরাষ্ট্রের সান ফ্রান্সিসকোতে অবস্থিত ইউনাইটেড নেশনস রিলিজিয়াস ইনিশিয়েটিভসের  সদস্য ছিলেন। তিনি ছিলেন খাজা হাসান নিজামীর পুত্র এবং ইকবাল আহমদ খানের ওস্তাদ।   সাহিত্যকর্ম  খাজা তার পিতা খাজা হাসান নিজামীর লেখা বিভিন্ন সাহিত্যকর্ম পুনঃপ্রকাশ করেন, যা নিম্নরূপ:   তরজুমা ই কুরআন ই মজিদ  ফাওয়াইদুল ফাওয়াদ (উর্দু অনুবাদ)  তাসাউউফ (রাসম ও হাকীক্বাত)  তাজকিরা ই নিজামী  তাজকিরা ই খুসরাভি  নিজামী বনসারি  আমাল ই হিজবুল বাহার  বেগমাত কে আনসু (সম্পাদক)  পুরস্কার এবং উত্তরাধিকার  খাজা অটল বিহারী বাজপেয়ীর প্রধানমন্ত্রীর অধীনে ভারত সরকারের কাছ থেকে দিল্লি গৌরব পুরস্কার পেয়েছিলেন।  ২০১৭ সালে, উর্দু একাডেমি কাশ্মীরি গেটে খাজা হাসান সানী নিজামীর স্মরণে একটি সন্ধ্যার আয়োজন করেছিল।  খাজা হাসান সানী নিজামীর জীবন ও অর্জনের উপর ভিত্তি করে মহম্মদ হামিদ আনসারী ২০১৭ সালের এপ্রিল মাসে একটি বই প্রকাশ করেন।  পৃথ্বীরাজ চৌহানের যুগ থেকে খাজার পরিবারের সদস্যরা নিজামুদ্দিন আউলিয়ার মাজারের সাজ্জাদানশিন হিসেবে কাজ করেন।  অবশেষে, মার্চ ২০১৫ সালে, খাজা দীর্ঘ হৃদরোগ এবং ডায়াবেটিসে আক্রান্ত হয়ে মৃত্যুবরণ করেন। তার মৃত্যুর পর তার উত্তরসূরি হন খাজা সৈয়দ মুহাম্মদ নিজামী।  খাজার জানাজা দু'বার করা হয়, একটি নিজামুদ্দিন আউলিয়া মাজা জামে মসজিদের ইমাম এবং অন্যটি তার শিষ্য সৈয়দ রশিদ নিজামীর দ্বারা।  কর্মজীবন  খাজা তার প্রাথমিক শিক্ষা তার বাড়ি থেকে পেয়েছিলেন এবং পরে জামিয়া মিলিয়া ইসলামিয়া থেকে স্নাতক ডিগ্রি অর্জন করেন।  খাজা দিল্লি উর্দু একাডেমি, গালিব একাডেমি এবং গালিব ইনস্টিটিউটের সদস্য ছিলেন এবং গালিব একাডেমির চেয়ারম্যান ছিলেন। এছাড়াও তিনি অল ইন্ডিয়া সুফি কনফারেন্স হায়দ্রাবাদের প্রতিষ্ঠাতা-সদস্য, খাজা হাসান নিজামী মেমোরিয়াল সোসাইটির সেক্রেটারি এবং জাতীয় আমীর খুসরো সোসাইটির সদস্য ছিলেন। খাজা ১৯৫৫ সাল থেকে তার পিতা খাজা হাসান নিজামীর পরে "মুনাদী" (মাসিক পত্রিকা) এর সম্পাদকও ছিলেন, যেটি তিনি ১৯৫৫ সাল থেকে তার সম্পাদনায় প্রকাশ অব্যাহত রাখেন।  খাজা কাওয়ালির অনুরাগী ছিলেন, তিনি নিজামুদ্দিন আউলিয়ার মাজারে বিভিন্ন কাওয়ালী অনুষ্ঠানের আয়োজন করতেন।  থাম্ব|নিজামুদ্দিন আউলিয়ার মাজারে কাওয়ালি  খাজা ছিলেন একজন ইসলামী নেতা যিনি ২০০৬ সালে তালেবানকে 'ইসলাম বহির্ভূত' সংগঠন হিসেবে উল্লেখ করে নিন্দা করেছিলেন।   তথ্যসূত্র   বিষয়শ্রেণী:১৯৩১-এ জন্ম বিষয়শ্রেণী:২০১৫-এ মৃত্যু বিষয়শ্রেণী:ভারতীয় সুফি বিষয়শ্রেণী:হানাফি ফিকহ পণ্ডিত বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:কুরআনের উর্দু অনুবাদক বিষয়শ্রেণী:২০শ শতাব্দীর অনুবাদক
জামালগঞ্জ সরকারি মডেল উচ্চ বিদ্যালয়, ১৯৫০ সালে স্থাপিত প্রাচীনতম ও ঐতিহ্যবাহী বিদ্যাপীঠ। বহমান সুরমার পশ্চিম তীরের স্বপ্নের শহরে জামালগঞ্জ এর উত্তর পার্শ্বে প্রতিষ্ঠিত জামালগঞ্জ বিদ্যালয়ের নৈস্বর্গিক সৌন্দর্য্য দান করেছে। বিদ্যালয়টি ভাটি অঞ্চলের  বিশাল জনপদের সর্ব বৃহৎ ও ঐতিহ্যবাহী স্কুল। এই বিদ্যাপীঠের শতশত ছাত্র-ছাত্রী আজ দেশের বিভিন্ন দপ্তরে দেশকে নেতৃত্ব দিচ্ছে । বিদ্যালয় টি ২০২৫ সালে ৭৫ বছরে প্রদার্পণ করবে।   অবস্থান  সুনামগঞ্জ জেলার জামালগঞ্জ উপজে্লার সুরমা নদীর কুল ঘেঁষে অবস্থিত।   ইতিহাস  নয়াহালট গ্রামের রহমত উল্লাহ তালুকদার ও মৌলভী আবুল বরকত এলাকার বিদ্যোৎসাহী ব্যক্তিগণের সহযোগিতায় জামলগঞ্জ উচ্চ বিদ্যালিয়ের স্থাপনের কার্যক্রম শুরু করেন। তাদের এই মহতি উদ্দেশ্যকে বাস্তবায়ন করতে সুপরামর্শ ও আন্তরিক সহযোগিতা নিয়ে এগিয়ে আসেন তৎকালীন স্কুল ইন্সপেক্টর জনাব সামছুল হক এবং কৃষি অর্গানাইজার জনাব মুবাশ্বির আলী। ১৯৪৮ সালে বর্তমান জামালগঞ্জস্থ ডাক বাংলার স্থানে একটি ছনের গৃহে জামালগঞ্জ উচ্চ বিদ্যালয়ের শুভ সূচনা হয়। জনাব মুবাশ্বির আলীর অফিস কাম বাসগৃহটিই ছিল বর্তমান মশহুর জামালগঞ্জ উচ্চ বিদ্যালয়ের সূতিকা গৃহ। ধনপুর গ্রামের জনাব অলীউর রহমান মাত্র ১২ জন ছাত্র নিয়ে জামালগঞ্জের শিক্ষাহীন আধার ভূবনে প্রজ্জলিত করেন মাধ্যমিক শিক্ষার এ আলোক বর্তিকা।   মরহুম প্রধান শিক্ষক জনাব গোলাম কিবরিয়ার আমলকে জামালগঞ্জ উচ্চ বিদ্যালয়ের স্বর্ণযুগ বলে অবহিত করা যায়। ১৯৮৮ সনে বিদ্যালয়ের ভৌতিক অবকাঠামো, ছাত্র সংখ্যা, বিভিন্ন পরীক্ষার ফলাফল তদুপরী শিক্ষকগণের গুণগতমান ইত্যাদি বিচার্যে জামালগঞ্জ উচ্চ বিদ্যালয় অবিভক্ত সিলেট জেলায় প্রথমস্থান অধিকার করার গৌরব অর্জন করে।   সাফল্য  ১৯৮৮ সনে বিদ্যালয়ের ভৌতিক অবকাঠামো, ছাত্র সংখ্যা, বিভিন্ন পরীক্ষার ফলাফল তদুপরী শিক্ষকগণের গুণগতমান ইত্যাদি বিচার্যে জামালগঞ্জ উচ্চ বিদ্যালয় অবিভক্ত সিলেট জেলায় প্রথমস্থান অধিকার করার গৌরব অর্জন করে।  ২০১২ সালে এটি উপজেলার মডেল স্কুল হিসাবে স্বীকৃতি পায়।  ২০১৭ সালে ১৪ই জুন এটিকে সরকারি স্কুল হিসেবে স্বীকৃতি দেয়া হয়।   ক্যাম্পাস    অফিস ভবন  বিজ্ঞান ভবন  অডিটোরিয়াম  কম্পিউটার ভবন   ছাত্রাবাস  গোলাম কিবরিয়া ছাত্রাবাস   সংগঠন    বিতর্ক সংগঠন  বিজ্ঞান মেলা   শিক্ষা কার্যক্রম  ৬ষ্ঠ থেকে দশম শ্রেণি।   সাংস্কৃতিক অনুষ্ঠান  বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়।   ফলাফল  জামালগঞ্জ উপজেলায় শ্রেষ্ঠ মাধ্যমিক বিদ্যালয় হিসেবে প্রতি বছর ঈর্ষনীয় সাফল্য অর্জন করে।    খেলাধুলা  বছরের শুরুতে শীতকালীন বার্ষিক ক্রীড়া প্রতিযোগিতা অনুষ্ঠিত হয়।   পুরস্কার ও সম্মাননা  ২০১২ সালে এটি উপজেলার মডেল স্কুল হিসাবে স্বীকৃতি পায়।   উল্লেখযোগ্য প্রাক্তন শিক্ষার্থী  এ স্কুল থেকে পাস করে অনেক কৃতী শিক্ষার্থী দেশ ও দেশের বাহিরের নামকরা প্রতিষ্ঠান গুলোতে কর্মরত আছেন।     বিষয়শ্রেণী:১৯৫০-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সুনামগঞ্জ জেলার বিদ্যালয়
মার্ক জন গ্রেটব্যাচ (; জন্ম: ১১ ডিসেম্বর, ১৯৬৩) অকল্যান্ডে জন্মগ্রহণকারী সাবেক নিউজিল্যান্ডীয় ক্রিকেটার। বামহাতি ব্যাটিং ও মাঝে-মধ্যে ডানহাতি মিডিয়াম পেস বোলিংয়ে পারদর্শী গ্রেটব্যাচ নিউজিল্যান্ড ক্রিকেট দলের হয়ে টেস্ট ও একদিনের আন্তর্জাতিকে খেলেছেন। দলে তিনি মূলতঃ উইকেট-রক্ষকের দায়িত্ব পালন করতেন। ঘরোয়া ক্রিকেটে প্রথম-শ্রেণীর দল অকল্যান্ড ও সেন্ট্রাল ডিস্ট্রিক্টস দলেরও সদস্য ছিলেন তিনি। জাতীয় দলের কোচের দায়িত্ব পালন করেছেন। বর্তমানে তিনি সর্বোচ্চ নিয়ন্ত্রক সংস্থা নিউজিল্যান্ড ক্রিকেটের দল নির্বাচকের দায়িত্বে রয়েছেন।   খেলোয়াড়ী জীবন  ৪১ টেস্টে দুই সহস্রাধিক রান সংগ্রহসহ প্রথম-শ্রেণীর ক্রিকেটে ৯,৮৯০ রান সংগ্রহ করতে পেরেছেন গ্রেটব্যাচ। নভেম্বর, ১৯৮৯ সালে অস্ট্রেলিয়া দলের বিপক্ষে তিনি তার সর্বোচ্চ অপরাজিত ১৪৬ রান সংগ্রহ করেছিলেন। সেজন্যে তিনি প্রায় ১৪ ঘণ্টা ক্রিজে অবস্থান করে দলের পরাজয় রোধসহ ড্র করাতে সমর্থ হন। ১৯৯২ সালের ক্রিকেট বিশ্বকাপের প্রথম দুই খেলায় অস্ট্রেলিয়া ও জিম্বাবুয়ের বিপক্ষে খেলার জন্য মনোনীত হননি। কিন্তু জন রাইট আহত হওয়ায় দক্ষিণ আফ্রিকার বিপক্ষে খেলার সুযোগ পান তিনি। ইনিংসের সূচনালগ্নে ফিল্ডিংয়ের সীমাবদ্ধতার সুযোগকে কাজে লাগান তিনি।  সেপ্টেম্বর, ২০০৫ সালে ইংল্যান্ডের ওয়ারউইকশায়ারের পক্ষে কোচিং পরিচালক মনোনীত হন।Greatbatch to coach Warwickshire. retrieved 5 October 2007 ২০০৭ সালে কাউন্টি চ্যাম্পিয়নশীপ ও প্রো৪০ লীগে অবনমন হওয়ায় তার পরিবর্তে অ্যাশলে জাইলস স্থলাভিষিক্ত হন।Giles succeeds Greatbatch at Warwickshire, retrieved 5 October 2007 জানুয়ারি, ২০১০ সালে গ্রেটব্যাচ নিউজিল্যান্ড জাতীয় ক্রিকেট দলের কোচ হিসেবে নিযুক্ত হন।Greatbatch handed New Zealand team coaching role, retrieved 30 January 2010   তথ্যসূত্র    আরও দেখুন   মার্টিন ক্রো  ২০১৬ আইসিসি বিশ্ব টুয়েন্টি২০  নিউজিল্যান্ড জাতীয় ক্রিকেট দল   বহিঃসংযোগ   বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নিউজিল্যান্ড জাতীয় ক্রিকেট দলের নির্বাচক বিষয়শ্রেণী:নিউজিল্যান্ডীয় ক্রিকেট কোচ বিষয়শ্রেণী:অকল্যান্ডের ক্রিকেটার বিষয়শ্রেণী:সেন্ট্রাল ডিস্ট্রিক্টসের ক্রিকেটার বিষয়শ্রেণী:১৯৯২ ক্রিকেট বিশ্বকাপের ক্রিকেটার বিষয়শ্রেণী:অকল্যান্ড থেকে আগত ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার বিষয়শ্রেণী:নিউজিল্যান্ড জাতীয় ক্রিকেট দলের কোচ বিষয়শ্রেণী:এম পার্কিনসন বিশ্ব একাদশের ক্রিকেটার বিষয়শ্রেণী:নর্থ আইল্যান্ডের ক্রিকেটার
বিশর ইবনু বারা (হিজরি ৭ বা ৮ / ৬২৮ বা ৬২৯ খ্রিষ্টাব্দ; আরবি: بِشْرِ بْن بَراء) ছিলেন ইসলামের নবী মুহাম্মদ সাল্লাল্লাহু আলাইহি ওয়াসাল্লামের একজন সাহাবি। তিনি হাজরাজ গোত্রের সালামা শাখা, অর্থাৎ বনি সালামা গোত্রভুক্ত ছিলেন।ইবন হিশাম, আস-সিরাতুন্নবাবিয়্যাহ, খণ্ড ১, পৃষ্ঠা ৬৯৭; খণ্ড ৩, পৃষ্ঠা ৩৫৮; ইবন আব্দুলবার, আল-ইসতিয়াব, খণ্ড ১, পৃষ্ঠা ১৬৭।   তাঁর পিতার নাম ছিল বারা ইবনু মা‘রুর এবং মাতার নাম ছিল হালিসা বিনতে কায়স।ইবন হাযর, আল-ইসাবা, খণ্ড ৮, পৃষ্ঠা ১০৭। হিজরতের আগেই তিনি তাঁর পিতা বারা ইবনু মা‘রুরের সঙ্গে ইসলাম গ্রহণ করেন।ইবন সাদ, আত-তাবাকাতুল কুবরা, খণ্ড ৩, পৃষ্ঠা ৫৭০; ইবন হিশাম, আস-সিরাতুন্নবাবিয়্যাহ, খণ্ড ২, পৃষ্ঠা ৮৬।  বিশর ইবনু বারা বদর, উহুদ এবং খন্দকসহ বেশিরভাগ গাজওয়াতে অংশগ্রহণ করেন।ওয়াকিদি, আল-মাগাজি, খণ্ড ১, পৃষ্ঠা ১৬৯, ২৪৩; খণ্ড ২, পৃষ্ঠা ৬৭৭–৬৭৮; ইবন হিশাম, আস-সিরাতুন্নবাবিয়্যাহ, খণ্ড ২, পৃষ্ঠা ৩৩৩, ৩৫৪; খণ্ড ৩, পৃষ্ঠা ৩৪২, ৩৫২, ৩৫৮; ইবন সাদ, আত-তাবাকাতুল কুবরা, খণ্ড ৩, পৃষ্ঠা ৫৭১; শায়খ তুসি, রিজাল, পৃষ্ঠা ৯।http://tr.wikishia.net/view/Bi%C5%9Fr_b._Bera ।  বর্ণনা করা হয়েছে যে, হিজরতের সপ্তম বর্ষে খায়বার যুদ্ধে অংশগ্রহণের সময় বিশর ইবনু বারা কিছু সাহাবির সঙ্গে ছিলেন। তখন এক ইহুদি নারী রাসুলুল্লাহ সাল্লাল্লাহু আলাইহি ওয়াসাল্লামকে বিষমিশ্রিত মাংস পরিবেশন করলে, তিনি তাতে অংশগ্রহণ করেন এবং এতে বিষক্রিয়ায় আক্রান্ত হন।ওয়াকিদি, আল-মাগাজি, খণ্ড ১, পৃষ্ঠা ৬৭৮; ইবন হিশাম, আস-সিরাতুন্নবাবিয়্যাহ, খণ্ড ২, পৃষ্ঠা ১০৩–১০৪; খালিফা, তারিখ, খণ্ড ১, পৃষ্ঠা ৫২।  তথ্যসূত্র  বিষয়শ্রেণী:সাহাবা
গাজীপুর উন্নয়ন কর্তৃপক্ষ গৃহায়ন ও গণপূর্ত মন্ত্রণালয়ের অধীনস্থ একটি প্রতিষ্ঠান। গাজীপুরকে আধুনিক ও আকর্ষণীয় পর্যটন নগরী প্রতিষ্ঠা এবং এতদাঞ্চলকে সুপরিকল্পিতভাবে উন্নয়ন করার লক্ষ্য নিয়ে প্রতিষ্ঠিত হয়।    ইতিহাস  জাতীয় সংসদে ৮ সেপ্টেম্বর, ২০০৮ সালে গাজীপুর উন্নয়ন কর্তৃপক্ষ বিল পাশ হয়। পরবর্তীতে ১৫ সেপ্টেম্বর, ২০২০ সালে গাজীপুর উন্নয়ন কর্তৃপক্ষ আইন, ২০২০ প্রকাশের মাধ্যমে সংস্থাটি প্রতিষ্ঠা লাভ করে।   গঠন   ব্যবস্থাপনার কার্যক্রম পরিচালনার জন্য ১৫ সদস্যের একটি পরিচালনা পর্ষদ গঠন করা হয়। তাঁরা হলেন:   চেয়ারম্যান, গাজীপুর উন্নয়ন কর্তৃপক্ষ  জেলা প্রশাসক, গাজীপুর জেলা  বিভাগীয় প্রধান, নগর ও অঞ্চল পরিকল্পনা বিভাগ, বাংলাদেশ প্রকৌশল বিশ্ববিদ্যালয়  উপ-সচিব, গৃহায়ন ও গণপূর্ত মন্ত্রণালয়  উপ-সচিব, ভূমি মন্ত্রণালয় (বাংলাদেশ)  উপ-সচিব, বেসামরিক বিমান পরিবহন ও পর্যটন মন্ত্রণালয় (বাংলাদেশ)  উপ-সচিব, পরিবেশ, বন ও জলবায়ু পরিবর্তন মন্ত্রণালয় (বাংলাদেশ)  তত্ত্বাবধায়ক প্রকৌশলী, গণপূর্ত অধিদপ্তর  পুলিশ কমিশনার, গাজীপুর মেট্রোপলিটন পুলিশ  প্রধান নির্বাহী কর্মকর্তা, গাজীপুর সিটি কর্পোরেশন  নির্বাহী প্রকৌশলী, গণপূর্ত বিভাগ, গাজীপুর  সভাপতি, গাজীপুর শিল্প ও বণিক সমিতি  সচিব, গাজীপুর উন্নয়ন কর্তৃপক্ষ   কার্যক্রম  গাজীপুর উন্নয়ন কর্তৃপক্ষের অধিক্ষেত্রভুক্ত এলাকায় পরিকল্পিত উন্নয়নের লক্ষ্যে মহাপরিকল্পনা প্রণয়ন ও বাস্তবায়ন। মহাপরিকল্পনা অনুযায়ী ভূমি ব্যবহার ও ইমারত নির্মাণ নিয়ন্ত্রণ। নগরীর চাহিদাকে অগ্রাধিকার দিয়ে মহাপরিকল্পনা অনুযায়ী বিভিন্ন ধরনের উন্নয়নমূলক প্রকল্প গ্রহণ ও বাস্তবায়ন। অধ্যাদেশ ও ইমারত নির্মাণ আইন অনুসারে ভৌত উন্নয়ন নিয়ন্ত্রণ করা এবং অপরিকল্পিত ইমারত নির্মাণ রোধ করা।   আরও দেখুন   গৃহায়ন ও গণপূর্ত মন্ত্রণালয়   তথ্যসূত্র    বিষয়শ্রেণী:বাংলাদেশের সরকারি সংস্থা বিষয়শ্রেণী:গাজীপুর ভিত্তিক সংগঠন বিষয়শ্রেণী:২০২০-এ বাংলাদেশে প্রতিষ্ঠিত বিষয়শ্রেণী:২০২০-এ প্রতিষ্ঠিত সরকারি সংস্থা
বাংলাদেশ পর্যটন বোর্ড (বিটিবি) হলো বাংলাদেশে পর্যটন সংক্রান্ত জাতীয় সংস্থা। বাংলাদেশের রাজধানী ঢাকায় অবস্থিত সরকারি এই বোর্ডটি বাংলাদেশের পর্যটনের প্রসার ও প্রচারণায় কাজ করে এবং সাথে সাথে জাতীয়ভাবে পর্যটন সংক্রান্ত প্রয়োজনীয় প্রশিক্ষণের ব্যবস্থা করে থাকে। বেসামরিক বিমান পরিবহন ও পর্যটন মন্ত্রণালয়ের সচিব মোকাম্মেল হোসেন বর্তমানে পর্যটন বোর্ডের চেয়ারম্যান এবং জনাব জাবেদ আহমেদ (অতিরিক্ত সচিব) প্রধান নির্বাহী কর্মকর্তা হিসেবে দায়িত্ব পালন করছেন।  ইতিহাস বাংলাদেশের পর্যটনকে প্রচার ও প্রসারের লক্ষ্যে বাংলাদেশ সরকার ২০১০ সালের জুনে ‘জাতীয় পর্যটন নীতিমালা’ পাশ করে।https://tourismboard.portal.gov.bd/site/page/641088a0-2568-4fb7-9bdd-bcdaf88b1a88 এরপর ১৮ই জুলাই ‘বাংলাদেশ পর্যটন বোর্ড আইন, ২০১০’ পাশ হয়। একই বছরের সেপ্টেম্বরে এই আইনের আওতায় বাংলাদেশ পর্যটন বোর্ড স্থাপিত হয়। বর্তমানে সংস্থাটির প্রধান কার্যালয় ঢাকার আগারগাঁও এ অবস্থিত। সংস্থাটি বেসামরিক বিমান পরিবহন ও পর্যটন মন্ত্রণালয়ের আওতাভুক্ত।  তথ্যসূত্র  বিষয়শ্রেণী:বাংলাদেশের পর্যটন বিষয়শ্রেণী:বেসামরিক বিমান পরিবহন ও পর্যটন মন্ত্রণালয় বিষয়শ্রেণী:বাংলাদেশের সরকারি সংস্থা বিষয়শ্রেণী:২০১০-এ বাংলাদেশে প্রতিষ্ঠিত বিষয়শ্রেণী:ঢাকা ভিত্তিক সংগঠন